यंगांग
यंगांग (Yangang) भारत के सिक्किम राज्य के दक्षिण सिक्किम ज़िले में स्थित एक शहर है। यंगांग सिक्किम विश्वविद्यालय परिसर के निर्माण के लिए अनुमानित स्थल है। यंगांग सिक्किम के पूर्व मुख्यमंत्री (1994 - 2019), श्री पवन कुमार चामलिंग का जन्मस्थान भी है। राज्य का सबसे बड़ा पुलिस प्रशिक्षण केंद्र यंगांग में है। यंगांग में कई प्राकृतिक पर्यटन संसाधन हैं जिनमें मैनम हिल (लोकप्रिय रूप से भाले-ढुंगा के नाम से जाना जाता है), तिग-डे चो झील, नेया खोला झरना, महादेव थान, यंगांग मठ, गुरुंग मठ, लेप्चा मठ, रामितय भीर शामिल हैं। यंगांग में जल्द ही भलय ढुंगा तक रोपवे, भलय ढुंगा में स्काई वॉक, लेप्चा हेरिटेज सेंटर और सांस्कृतिक पार्क जैसी परियोजनाएं शुरू की जाएंगी।